DVB-S

DVB-S ialah piawaian pengekodan dan modulasi Penyiaran Video Digital yang asal untuk televisyen satelit yang digunakan sejak tahun 1995. DVB-S digunakan melalui satelit-satelit yang berkhidmat di setiap benua di dunia. DVB-S digunakan dalam mod MCPC dan/atau SCPC untuk penyaluran rangkaian penyiaran, serta perkhidmatan satelit siaran langsung seperti Sky TV (UK) melalui Astra di Eropah, Dish Network dan Globecast di Amerika Syarikat, dan Astro melalui MEASAT di Malaysia. Strim pengangkutan yang disampaikan oleh DVB-S dimandatkan sebagai format MPEG-2.

DVB-S2 

Digital Video Broadcasting - Satellite - Second Generation (DVB-S2) ialah spesifikasi yang dipertingkat untuk menggantikan piawaian DVB-S, dimajukan pada tahun 2003 dan diratifikasi oleh ETSI (EN 302307) pada bulan Mac 2005. DVB-S2 mungkin akan digunakan semua multipleks satelit digital Eropah pada masa akan datang, dan penerima satelit akan dilengkapkan untuk menyahkodkan DVB-S2 dan DVB-S asal.

Kini, kegunaan utama piawaian baru ini adalah penaburan HDTV, sementara piawaian asal digunakan khususnya untuk perkhidmatan SDTV. Perkembangan DVB-S2 seiring dengan pengenalan codec video HDTV dan H.264 (MPEG-4-AVC).

Sistem ini membolehkan pemancaran satu atau lebih strim audio/video MPEG-2, menggunakan modulasi QPSK atau 8PSK atau MAPSK (amplitud dan penekanan anjakan fasa M-ary) dengan pengekodan tertumpu.

DVB-S2 berdasarkan piawaian DVB-S yang digunakan untuk penyiaran satelit, dan piawaian DVB-DSNG, yang digunakan oleh unit mobil untuk menghantar rakaman luaran ke back stesen televisyen.
Dua ciri-ciri penting baru yang diperkenalkan ke DVB-S ialah:

 Menukar parameter pengekodan dalam masa nyata (VCM, Pengekodan dan Modulasi Bolehubah [Variable Coding and Modulation])
 ACM (Pengekodan dan Modulasi Mudah Suai, [Adaptive Coding and Modulation]) yang mengoptimumkan parameter pemancaran untuk pelbagai pengguna.

Para pemajunya mengaku bahawa peningkatan prestasi DVB-S2 berbanding DVB-S adalah sekitar 30%. Apabila sumbangan peningkatan dalam pemampatan video ditambah, perkhidmatan (MPEG-4-AVC) HDTV kini boleh disampaikan dalam keupayaan sama yang menyokong perkhidmatan DVB-S-MPEG-2 SDTV yang hanya awal sedekad.

Rujukan 
 Piawaian ETSI TR 102 376 V1.1.1: Digital Video Broadcasting (DVB) User guidelines for the second generation system for Broadcasting, Interactive Services, News Gathering and other broadband satellite applications (DVB-S2)
 DVB-S2 white paper (final)
 White paper on bandwidth efficiency
 DVB-S2 — ready for lift off, article in the EBU technical review

Televisyen digital
Televisyen satelit
Televisyen definisi tinggi